چارلی ابدو
أورنسل آچیدان دا باخاندا یئنه "برادرلیک برابرلیک یالنیز آغیزلاردا بوش سؤز" اولدوغونو گؤرهجکسن.
رحمتلیک پاشایینین اؤلوموندن سونرا چوخلاری (بیلیم آداملاری و توپلومسال بیلگیلر اوزمانلاریدا داخیل) شاشیردیقلارینی دیله گتیرمهدن چَکینمیردیرلر. منجه فیرانسا اولایلاری،ایراندا اوز وئرن پاشایینین اولایلاری و دونیادا اوز وئرن بیرچوخ بونا بنزهراولایلارین تملی "مئدیا" گوجودور. بوگون راحاتلیقلا دئیهبیلرم کی: اونلارین کی مئدیالاری یوخدو اؤلوبلر، اؤزلری ده خبرسیزدیرلر.
فیرانسا اولایلاریلا بیرگه بوکو حرام 2000 نفره یاخین گوناهسیز اینسانی قانینا بیلهدی آنجاق کیمسه او اولایی قینامادی؛ کیمسه پروفایل شکیلین دهییشمهدی؛ کیمسه اؤزهل تیوی پروقرامی حاضیرلاماییب؛ درگیلرده باش یازیلار بونا اؤزهللشمهدی. و...
بوتون بونلار بیر قیراغا، اورتادوغو ایللریدی تئرورون، قانسیزلیغین، سویسوزلوغون، بربرچیلیغین اودونا یانیب و یانماقدادیر، کسیلمیش بوغازینین قانی اؤز ایچهریسینه آختیغینا رغمن، بیرلشمیش دئولتلر تشکیلاتی(ب.ام.ت) بونلارا گؤره، توو تلهسیک اوتوروم قورمادی.
ایشید، پ.ک.ک، پژاک، بوکوحرام، طالیبان، القاعیده، النصره و بونلارا بنزهر ترورچولار اؤز ایشینیز و اؤلدورمهگینیزده اولون، آنجاق اؤز تورپاقلارینیزدا؛ امین اولون هر آچیدان، اؤز دوغما یئرلریزده بیر بیرینیزین قانینیزی تؤکوب فلاکتلر یارالتسازدا بیله کیمسه سیزین گؤزونوزون اوستونده قاشدیر سؤزونو ده دئمهیهجک دیر.
ckb_Arab azb_Arab azb_Arab azb_Arab azb_Arab azb_Arab